Valga Vallavolikogu korrakaitsekomisjoni tegevussaruanne 2021

10.09.2021

Valga Vallavolikogu korrakaitsekomisjonil toimus aruandeperioodil (01.09.2020 – 01.09.2021) 9 koosolekut, millest 6 koosolekut toimusid koos arengu- ja majanduskomisjoniga. 8 koosolekult juhtis korrakaitsekomisjoni aseesimees Rein Randver ja ühte arengu- ja majanduskomisjoni esimees Igor Jallai. Komisjon töötas arandperioodil koosseisus: aseesimees Rein Randver ja liikmed Allain Karuse, Kalev Luts, Ants Tiisler, Tõnu Reinup ja Andres Radsin.

Korrakaitsekomisjonis päevakorras oli aruandeperioodil 14 määruse- või otsuse eelnõud. Kõik päevakorras olnud punktid olid volikogu alaliste komisjonide ülesed. Toimusid ka mõned päevakorra välised arutelud.

04.11.2020 astus korrakaitsekomisjoni esimehe kohalt tagasi Marek Käis.

23.11.2020 protokollis tõi komisjoni aseesimees Rein Randver välja, et korrakaitsekomisjonil puudub tööplaan ja järgmisel korral võiks tööplaanist rääkida. Kõigis järgnevates korrakaitsekomisjoni aruandeperioodi protokollides tööplaani vajadusest ja tööplaanist märkmed puuduvad.

Arutuse all on olnud täitmata korrakaitseametniku ametikoht ja peale ametikoha täitmist 17.05.2021 korrakitsekomisjoni koosolekul 25.05.2021 toimus tutvumine Valga Vallavalituse korrakaitseametnikuga.

19.07.2021 korrakaitsekomisjoni koosolekul andis komisjoni tööd juhtinud aseesimees Rein Randver teada, et komisjoni liige A.R on puudunud kolmel järjestikkusel komisjoni koosolekul ja seetõttu tuleb teha volikogule ettepanek tema väljaarvamiseks komisjonist ja Keskerakonna fraktsioonile ettepanek esitada uus kandidaat.24.08.2021 korrakaitsekomisjoni koosoleku päevakorras antud teemat ei olnud ja 27.08.2021 volikogule ei esitatud.

27.08.2021 Valga vallavolikogu istungil valiti korrakaitsekomisjoni esimeheks Viljar Schmidt ja aseesimeheks Rein Randver.

Korrakaitsekomisjoni tööle hinnangut anda ei soovi, sest käesolev aruanne on koostatud Valga Vallavolikogu korrakaitsekomisjoni protokollide põhjal ja isiklikult ei ole nendel koosolekutel osalenud.

Komisjoni esimehena tänan korrakaitsekomisjoni liikmeid tehtud töö eest.

*(allkirjastatud digitaalselt)*

Viljar Schmidt

Valga Vallavolikogu

Korrakaitsekomisjoni esimees